- Maatoosa
- <
- 10
- >

10
Yesuusa kiitteez taphpho nam77ii hawaarita
(Mar. 3:13-19; Luq. 6:12-16)
1 Yesuusa taphpho nam77ii taamarita faako xeegii, tuna ayyanita kessod garkkennee hargge ubba pathoday garkk unttisi mawute inggeeza.
2 Taphpho nam77ii hawaaritay suntha: unttikka Phixiroosa giz Simoonarannee e isha Indiraase, Zabddosa na7a Yayqqoobara e isha Waannisa, 3 Filphoosa Barttolomoosa, Toomaasa qaraxe gachchisiz Maatoosa, Ilfoosa na7a Yayqqooba, Taadoosa, 4 Qenena Simoonarannee Yesuusa aathii inggeez Asiqoroto Yihuda.
5 Ye taphpho nam7ita Yesuusa kiittii dakkittar, «Ayihude baazitayiko yhanigipatte, ma Samaaritay katama gelippate. 6 Zin Isreele karapp maaqqeez sekk dhabeez duritayiko yhanigoytta. 7 Yhanigii, ‹Salo kaatetithay ukkeeza› gi odoytta.Luq. 10:4-12 8 Hargintteezita pathoytta, yhayqqeezita yhayiqoppe denthoytta, boriqontto hargger yezita geeshshii pathoytta, tuna ayyanita kessoytta. Yi cer ekkeezana cer inggoytta. 9 Yi kiise worqqe, woy bira santte aykkippate. 10 Yi oges qurbo, nam77ii afila, woy caamma woy gufe aykkippate; ooso oothizitayis katha koshshiza.1 Qor. 9:14; 1 Xim. 5:18
11 «Yi katama woy heera gelodar yinttan mokki ekkodayis ufayttiza atha kozhii e kara shemppoytta; yi kezii yhammad gallasa hellodayis ezayid gam7oytta. 12 Ma o karakka gelittar sarothoytta. 13 Ye keethay yinttan mokkiko yi sarotheez saray unttan hello, zin u mokaam ixxiko yi sarotheez saray yinttis guye maaqqo. 14 Oonkka yinttan mokkowa baz maaqqikonnee yi odeezibaz si7aam ixxiko ye karttipp woy ye katamttipp kezttar yi tokel yez buli7a pittii kezoytta.Haw. O. 13:51 15 Ta yinttis turo odiza; Xooss pirdda gallas ye katamatippe Soodomesirannee Gamoora katamitayis pirdday kawuzhoda.Mat. 11:24; Medhe. 19:24
Bayi7ith
16 «Ta yinttan duritay garkk fugitay gancce dakkoda. Yey gishos, shoosh garkk ecita, holle garkk haayita maaqqoytta.Luq. 10:3 17 Asay yinttan pirdda daynnitayis aathii immada, ma Ayihuditay Woosa Keethayid yinttan alangoda. Yey gishos, unttapp naaginttoytta.Mar. 13:9-11; Luq. 12:11-12; 21:12-15 18 Ta gishos gi yinttan gade aqisizitay tiinannee kaatitay tiina kanggoda. U tiinayidannee Ayihude baa woya tiina eqqii yi tabaz markkattoda. 19 Zin yinttan pirddas aathii inggodar waago ab maho gi un77inttippate; ye saate yi godbaz Xoossii yinttis immada. 20 Abis giiko, yinttar maaqqii odizay yi Aday geeshsha Ayyanapp attin yinttan baaya.
21 «Ishay fa isha, aday fa na7a, yhayiqos aathii immada, na7itay fana yeleezitayil afa denddii wodhoda.Mar. 13:12; Luq. 21:16 22 Ta sunthay gishos gi asii ubbay yinttan ixxoda, zin wurssith hellodayis garzheezay attoda.Mat. 24:9; Mar. 13:13; Luq. 21:17; Mat. 24:13; Mar. 13:13 23 Pettii katamapp yinttan u bayi7iko hara katama qosinttoytta. Taanii yinttis turo odiza; As Na7ay ye7od hellodayis, yi Isreele katama ubba polaamii.
24 «Tamaaray fa asitamaaraypp, ayllay fa godaypp aadhooya.Luq. 6:40; Wan. 13:16; 15:20 25 Tamaaray fa asitaamara, ayllay fa goda aaziko ezis gidoda. Kara ada Bi7elzebula giiko e kara asa wayizii iissii xeegodee?Mat. 9:34; 12:24; Mar. 3:22; Luq. 11:15
26 «Yikkee, asis yashittippate, kamintteez baz qonccoda, qosintteez baz pidhdhe kezekkazar attaamii.Mar. 4:22; Luq. 8:17 27 Ta yinttis dhuma odizana yi poo7o odoytta; ta yinttis haye kale kalkkasheez baz derell afa woyas awajjoytta. 28 Ashop attin shemppo wodhodayis danda7oozittayis yashittippatte. Zin shempponnee asho gaanname dhabisodays danda7iza Xoossayis aathii yashittooytta. 29 Nam77ii suunnitay pettii bakkanna bayizinttoosannee? Zin, unttapp pettakka yi Aday geekkazin sa7a wodhdhii attooya. 30 Hara attozin, yi omma binanaykka payidinttii yeza. 31 Yikkee, gaame suunnitaypp yi aadhiz gishos yashittippate.
32 «As tiina taas markkattiz ubbayis taankka salo yez ta aday tiina markkattoda. 33 Zin as tiina tana kaddizana taankka salo yez ta aday tiina eza kaddoda.2 Xim. 2:12
34 «Ta sa7all saro ko7odayis ye7eeza yinttis aazppe. Ta Olapp attin sarotithi ko7odayis ye7ekkaya. 35 Ta ye7eezay,
«‹Na7a adaypp
na7ato indattipp;
na7ay machchato azinay indattipp shaakkodayisii.Mika. 7:6
36 Asis morkkee e kara asita maaqqada.›
37 «Taapp aathii fa ada woy fa indato dosizay, taas maaqqodayis beezooya. Fa dhiirath na7a woy fa maachchch na7ato taapp aathii dosizay, tabaz maaqqodayis beezooya. 38 Fa mazqale tookkii tana kaallowa oonkka tabaz maaqqodayis beezooya.Mat. 16:24; Mar. 8:34; Luq. 9:23 39 Fa shemppo ashshodayis koyizay dhabisoda, zin fa shemppo ta gishos aathii inggizay ashshoda.Mat. 16:25; Mar. 8:35; Luq. 9:24; 17:33; Wan. 12:25
40 «Yinttan mokkizay tana mokkiza, tana mokkizay ma tana kiitteez ta ada mokkiza.Luq. 10:16; Wan. 13:20; Mar. 9:37; Luq. 9:48 41 Nabana nabe sunthar mokkizay, nabay garkk woyttinttoda; ma xillana geesh sunthar mokkizay, xillitay garkk woyttinttoda. 42 Ta yinttis turo odiza; yha ta tamaaritaypp xiqqiza pettayis tana kaalliza gishos hara attozin hale haath irxxa inggiko e woyitay dhabenna» yeegeeza.

- Maatoosa
- <
- 10
- >

10:7 Luq. 10:4-12

10:10 1 Qor. 9:14; 1 Xim. 5:18

10:14 Haw. O. 13:51

10:15 Mat. 11:24; Medhe. 19:24

10:16 Luq. 10:3

10:17 Mar. 13:9-11; Luq. 12:11-12; 21:12-15

10:21 Mar. 13:12; Luq. 21:16

10:22 Mat. 24:9; Mar. 13:13; Luq. 21:17; Mat. 24:13; Mar. 13:13

10:24 Luq. 6:40; Wan. 13:16; 15:20

10:25 Mat. 9:34; 12:24; Mar. 3:22; Luq. 11:15

10:26 Mar. 4:22; Luq. 8:17

10:33 2 Xim. 2:12

10:35 Mika. 7:6

10:38 Mat. 16:24; Mar. 8:34; Luq. 9:23

10:39 Mat. 16:25; Mar. 8:35; Luq. 9:24; 17:33; Wan. 12:25

10:40 Luq. 10:16; Wan. 13:20; Mar. 9:37; Luq. 9:48

© TWFTW