- Waannisa Qonccitha
- <
- 11
- >

11
Nam77ii markkitta
1 Yeypp guye, yhadhdhas maadediz gufe inggii, «Yhanigii Xooss karannee yarshsho aqay aapun yhadhdhazako yhadhdhoba; ezayid goynnizitakka payidoba.Iziqe. 40:3; Zak. 2:1 2 Zini Xooss Keeth dirssapp gaxa yezay Ayihude maaqqekka asayis inggintteez gishos yhadhdhekkazar ashshii ashshoba. Ayihude baa asay geeshsha katamtto oytamannee nam77ii aginas yedhdhii haaroda.Luq. 21:24 3 Taanii kayo afila ma77eez ta nam77ii markkitta kiittoda; unttii pettii mukulonnee nam77ii xeetinnee usuppuntam gallas tinbbite ododay garkk ta unttis wolqqa inggoda» yeegeeza.
4 Ye nam77ii markkitay alame Goday tiina eqqiza nam77ii woyira mithitannee nam77ii xomppe gaddiz kochchita.Zak. 4:3 5 Oonkka unttan qohodayis koyko u doonaypp tama kezii, u morkkita xuugiza. Unttan qohodayis koyeez oonkka yhay garkk hanii yhayqqoda. 6 Unttii tinbbite odiza wode ira bukkaamay garkk salo gorddodayis unttis mawute yeza. Ubbarakka haathe suuth laammodayis, maakka u fa koyeezaygarkk biitta duma duma gador dhabisodayis unttis mawute yeza.1 Kaat. 17:1; Kes. 7:17
7 Unttii fa markkatitha haaseezaypp guye, ciimmo ollapp kezeez do7ay unttar olinttii unttan gamoda; wodhoda.Daan. 7:7; Wan. Qon. 13:5 8 U ahay aazisor Soodome woy Gibxxe ginttinttii xeeginttiz gita katama ogayil afa olinttoda. Izakka u Goday mazqalel afa sotintteezano.Isa. 1:9 9 Ma zerethi ubbaypp, kochch ubbaypp, duma duma doona odinttizitayppennee kaatetithii ubbaypp ye7eez asay u aha hayidzii gallasinnee bagga hellodayis be7ada. U ahay mooginttaamay garkk asay kayoda. 10 Yha nam77ii nabitay sa7a yez asa waaytheez gishos asay u yhayiqayid ufaytteeza. Fa ufayssa beezodayis pettay pettayis imota inggeeza.
11 Hayidzii gallasinnee baggapp guye, shemppo inggiza ayyana Xooss kalepp yi7ii u gancce gelin, unttii denddii eqqeeza. Unttan be7eez ubbay iita yashitteeza.Iziqe. 37:10 12 Yeypp guye, ye nam77ii nabitay, «Yhana ud salo kezoytta» giz qaala u salopp si7eeza. U morkkitay unttan be7adar, unttii shaara gancce gelii pud salo kezeeza.2 Kaat. 2:11
13 Ye saatayid biittay wolqqama eni7o eni7in, katamaypp taphphintha kushay dhabeeza. Ma biitta eni7or laappun mukulo asay yhayqqeeza. Atteez asay iita kukkurii yashittii; salo Xoossayis bonchcho inggeeza.Wan. Qon. 6:12; 16:18
14 Nam7antha ayyay aadheeza, yikkee hayidzintha ayyay eele ye7oda.
Laappuntha tulitula
15 Laappuntha kiitanchchay fa tulitula puggeeza. Salopp, «Sa7a kaatetithay nu Godayisinne Ees Kiristtoosas maaqqeeza; E medhinappe medhina hellodayis kawutoda» yeegiz wolqqama giirthitay sintteeza.Kes. 15:18; Daan. 2:44; 7:14 16 Yeypp, Xooss tiina, fa zufaanitayil betteez laatamannee oyddii cimitay xuggunii, Xoossis goynnitar,
17 «Yhattekka binkka yezayo,
Ubba mooddiz Goda Xoossayo,
neenii ne gita wolqqa aykkeeza.
Ne kawuteez gishos
nuunii nena galatiza.Kes. 3:14
18 Ayihude baa asay kaccintteeza,
zin ne kachchay ye7eeza.
Yhayqqeezitayil afa ne pirddiza woday ye7eeza.
Neenii ne ayllitayis, nabitayis,
geeshshitayisinnee ne sunthayis yashittizitayis,
laafitayisinnee gititayis,
u oosay garkk inggiza woday helleeza.
Alame dhabisizita dhabisiza woday ye7eeza»
yeegeeza.Maz. 2:5; 110:5; 115:13
19 Salo yez Xooss Keethay dooyintteeza; e gancce Xooss caaqo taabotay bentteeza. Ma zeelinthii zeelinggeeza, dadannee dada saarthii guumeeza; biitta eni7eeza; wolqqama shachchii shacceeza.Wan. Qon. 8:5; 16:18; 21

- Waannisa Qonccitha
- <
- 11
- >

11:1 Iziqe. 40:3; Zak. 2:1

11:2 Luq. 21:24

11:4 Zak. 4:3

11:6 1 Kaat. 17:1; Kes. 7:17

11:7 Daan. 7:7; Wan. Qon. 13:5

11:8 Isa. 1:9

11:11 Iziqe. 37:10

11:12 2 Kaat. 2:11

11:13 Wan. Qon. 6:12; 16:18

11:15 Kes. 15:18; Daan. 2:44; 7:14

11:17 Kes. 3:14

11:18 Maz. 2:5; 110:5; 115:13

11:19 Wan. Qon. 8:5; 16:18; 21

© TWFTW