- Maatoosa
- <
- 3
- >

3
Xammaqiza Waannisa timirtte
(Mar. 1:1-8; Luq. 3:1-17; Wan. 1:19-28)
1-2 Ye wode xammaqiza Waannisa, «Xooss kaatetithii ukkeez gishos yi nagaraypp maaqqoytta» yeegii sabbakittar Yihuda liizho gadhar ye7eeza.Mat. 4:17; Mar. 1:15 3 Nabe Isayaasa odeezay Waannisa bagga,
«Liizho gadha,
pettii athay fa qaala dhoqqi udii,
‹Goday goossa lo7ithoytta.
E oga pitithakka luulisoytta› geeza»Isa. 40:3
yeegintteezay eesii yeegeeza.
4 Waannisa gimaale ikisepp dadintteez afila ma77iza. Fa xeessayidakka dafe dancciza. E miiz kathaykka boolerannee degera eessara.2 Kaat. 1:8 5 Asay ye wode Yerusalaame katamappe, Yihuda biitta ubbaypperannee Yorddanoose borkka heerape eeko yi7iza. 6 Fa nagara buuxittar Yorddanoose borkka e kushe xammaqinttiza.
7 Ezkka, gaame Ferisaawitayppennee Saduqaawitaypp gaamitay xammaqinttodayis faako yi7izita bi7ii, unttiko, «Yha shoosh na7untho, ye7od Xooss kachchaypp qosinttodaygarkk yinttan oonoo zoreezay?Mat. 12:34; 23:33 8 Yikkee, yinttii, yi nagaraypp maaqqeezana beeziza aafe aafoytta. 9 Yi, yi wozinara, ‹Afraame, nu ade gi yi qoppizaygarkk› yinttis maaqqippe. Lo7ithii si7oytta! Xoossay yha shuchchitayp Afraames na7a kessodayis danda7iza.Wan. 8:33 10 Gande minxxay xaphayid giigii betteeza; lo77o aafe aafowa mith ubbay gachchinttii tama gancce wodhdhoda.Mat. 7:19
11 «Yi, yi nagaraypp maaqqeezana erisodayis ta yinttan haathar xammaqiza. Zin taapp guyer yi7izay yinttan geesha Ayyanarannee tamar xammaqoda. E taapp lo7ithii miinggiza; ta hara attozin E caamma tookkodayis beezooya. 12 Katha geeshshiz pithe E kushayid yeza. Katha lo7ithii geeshshiza; gistta fa shaalayid oloda, zin bunna to7oowa tamayid xuuggoda» yeegeeza.
Yesuusa xammaqintto
(Mar. 1:9-11; Luq. 3:21-22)
13 Ye wode Yesuusa Waannisa kushayid xammaqinttodayis Galilappe Yorddanoose borkka yhanigeeza. 14 Zin Waannisa eza kayodayis koyii, «Ta ne kushayid xammaqinttodayis beezodar ne taako yi7inee?» yeegeeza. 15 Yesuusa mahii, «Xoossii nuuppe kozhiz baz ubba nu polodayis beezizay gishos yhatti taasi ero goba» yeegeeza. Waannisa ezis ero gi eeza xammaqqeeza. 16 Yesuusa xammaqintteezan garkk borkkapp kezeeza. Izirakka salo dooyinttin Xoossa Ayyanay holle garkk yi7ii ezal wodhdhodar be7eeza. 17 Ye wode «Ta qadhdhiza na7ay, ta ufayttiza na7ay yhaya» yeegiz qaala salopp ye7eeza.Mat. 12:18; 17:5; Mar. 1:11; Luq. 9:35

- Maatoosa
- <
- 3
- >

3:1-2 Mat. 4:17; Mar. 1:15

3:3 Isa. 40:3

3:4 2 Kaat. 1:8

3:7 Mat. 12:34; 23:33

3:9 Wan. 8:33

3:10 Mat. 7:19

3:17 Mat. 12:18; 17:5; Mar. 1:11; Luq. 9:35

© TWFTW